钦定古今图书集成/历象汇编/岁功典/第004卷 > 《素问》 > 《天元纪大论篇》
## 钦定古今图书集成/历象汇编/岁功典/第004卷 > 《素问》 > 《天元纪大论篇》

天以阳生阴长，地以阳杀阴藏。

〈注〉“岁半以上，天气主之，是春夏者天之阴阳也，故天以阳生阴长；岁半以下，地气主之；是秋冬者，地之阴阳也，故地以阳杀阴藏。”张玉师曰：“司天之气，主上半岁；在泉之气，主下半岁。故曰岁半以上，天气主之；岁半以下，地气主之。然司天之气，始于地之左；在泉之气，本乎天之右，天地之气互相感

召而《共主》一岁，又非独天主上半岁，而地主下半岁也。

天以六为节，地以五为制。周天气者，六期为一备。终
地纪者，五岁为一周。君火以明，相火以位。

〈注〉上下周纪”者，天干地支，五六相合，凡三十岁为一纪，六十岁为一周也。天以六为节”者，以三阴三阳为节度也。“地以五为制”者，以五行之位为制度也。“周天气者，子属少阴君火司天，丑属太阴湿土司天，寅属少阳相火司天，卯属阳明燥金司天，辰属太阳寒水司天，巳属厥阴风木司天，六期为三阴三阳之一备。《终地纪者，甲主土运，乙主金运，丙主水运，丁主木运，戊主火运，五岁为五运之一周。是以君火以明而在天，相火以位而在下。盖言地以一火而成五行，天以二火而成六气也。张玉师曰：“地之十二支，上应司天之气；天之十干，下合地之五行。

“五六相合，而七百二十气为一纪，凡三十岁。千四百
四十气”凡六十岁，而为一周。不及太过，斯皆见矣。

〈注〉十五日为一气，五运六气相合而主岁。一岁凡二十四气，计七百二十气为一纪。纪，小会也。盖以五六为三十，六五亦为三十，故以三十岁为一会，自甲子而终于癸亥，凡六十岁为一周。其太过不及之气，于此皆可见矣。

甲己之岁，土运统之。乙庚之岁，金运统之。丙辛之岁，
水运统之。丁壬之岁，木运统之。戊癸之岁，火运统之。

〈注〉运化，运也。甲己合化土，乙庚合化金，丙辛合化水，丁壬合化木，戊癸合化火。统者五运相袭，而皆治之也。

子午之岁，上见少阴；丑未之岁，上见太阴；寅申之岁，
上见少阳；卯酉之岁，上见阳明；辰戌之岁，上见太阳；
巳亥之岁，上见厥阴。少阴所谓标也，厥阴所谓终也。

〈注〉子午为少阴君火。君为尊。故以少阴为始。而标见于上。厥阴为阴之尽。故以厥阴为终。阴极而一阳之子又复矣。